smcproject/ml-wiki-sentences huggingface dataset:
എല്ലാ മലയാളി വീടുകളിലും പൊതുവെ കാണുമെങ്കിലും ഹിന്ദുക്കളുടെ ഇടയിലാണ്‌ കിണ്ടി ഒഴിച്ചുകൂടാത്ത ഗൃഹോപകരണമായി സൂക്ഷിക്കാറുള്ളത്.
പഴയ മുസ്ലിം തറവാടുകളിലും ഉമ്മറത്തിണ്ണയിൽ ഒന്നോ രണ്ടൊ കിണ്ടികളിൽ വെള്ളം നിറച്ച് വെക്കാറുണ്ട്.
ക്ഷേത്രങ്ങളിൽ പൂജക്കുള്ള ജലം കൈകാര്യം ചെയ്യാൻ കിണ്ടി ഉപയോഗിക്കുന്നു.
ശ്രീകോവിലിനുള്ളിൽ ജലം നിറച്ച കിണ്ടികൾ സൂക്ഷിക്കും.
ഹിന്ദു വിവാഹ വേദികളിലും കിണ്ടി അവശ്യഘടകമാണ്‌.
വരനെയും വധുവിനെയും വേദിയിലേക്ക് ആനയിച്ചു കൊണ്ടുവരുമ്പോൾ മുന്നിൽ നടക്കുന്നവരുടെ കയ്യിൽ ജലം നിറച്ച കിണ്ടി , കത്തിച്ച നിലവിളക്ക് എന്നിവ ഉണ്ടാകും.
ഹിന്ദുക്കളുടെ ബലിതർപ്പണം നടത്താനും, ശവസംസ്കാര ചടങ്ങുകളിലും കിണ്ടി ഉപയോഗിക്കുന്നു.
വീടുകളിൽ പൂജാമുറിയിൽ കിണ്ടി നിത്യേന ജലം നിറച്ച് വെക്കണമെന്നാണ്‌ വിശ്വാസം.
ജീവനും ജലവും ശാസ്ത്രീയമായി ബന്ധപ്പെട്ടു നിൽക്കുന്നതിനാൽ, ഉറങ്ങുമ്പോഴും ജലസാന്നിധ്യം സമീപത്തുണ്ടാകണമെന്ന പഴമക്കാരുടെ കാഴ്ചപ്പാടാകാം ഇതിനു കാരണം .
പഴയ തറവാടുകളിലെല്ലാം  കിണ്ടികളിൽ ജലം നിറച്ച് പുറത്ത് അതിഥികൾക്ക് ഉപയോഗിക്കാനായി സൂക്ഷിക്കാറുണ്ട്.
വീട്ടിലെത്തുന്നവർ ഈ ജലത്താൽ കാലും മുഖവും കഴുകി ശുദ്ധി വരുത്തി മാത്രമേ വീട്ടിൽ കയറാറുള്ളു.
വിവാഹത്തിനായി എത്തുന്ന വരനെ, വധുവിന്റെ  ബന്ധു കിണ്ടിജലത്താൽ കാൽ കഴുകിക്കുന്ന ചടങ്ങുണ്ട്.
ഹിന്ദുപൂജകൾ, ഹോമങ്ങൾ എന്നിവയിൽ കിണ്ടി ഒരു പുണ്യോപകരണമായി ഉപയോഗിക്കുന്നു.
കിണ്ടി എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കിണ്വനം ഇംഗ്ലീഷ് വിലാസം https://ml.wikipedia.org/wiki/Fermentation പുളിപ്പിക്കൽ പ്രക്രിയ നടക്കുന്ന വീഞ്ഞ് .
എൻസൈമുകളുടെ പ്രവർത്തനത്തിലൂടെ  ഗ്ലൂക്കോസ് പോലുള്ള തന്മാത്രകൾ വായുരഹിതമായി വിഘടിപ്പിക്കപ്പെടുന്ന  ഒരു ഉപാപചയ രാസപ്രക്രിയയാണ് പുളിപ്പിക്കൽ അല്ലെങ്കിൽ കിണ്വനം .
ബയോകെമിസ്ട്രിയിൽ , ഓക്സിജന്റെ അഭാവത്തിൽ കാർബോഹൈഡ്രേറ്റിൽ നിന്ന് ഊർജം വേർതിരിച്ചെടുക്കുന്നതിനെ സങ്കുചിതമായി നിർവചിച്ചിരിക്കുന്നു.
ഭക്ഷ്യോൽപ്പാദനത്തിൽ സൂക്ഷ്മാണുക്കളുടെ പ്രവർത്തനം ഒരു ഭക്ഷ്യവസ്തുവിലോ പാനീയത്തിലോ അഭികാമ്യമായ മാറ്റം കൊണ്ടുവരുന്ന ഏതൊരു പ്രക്രിയയെയും കിണ്വനം മൂലമാണെന്ന് സൂചിപ്പിക്കാം.
കിണ്വനത്തെക്കുറിച്ചുള്ള ശാസ്ത്രം സൈമോളജി എന്നറിയപ്പെടുന്നു.
9-ാം നൂറ്റാണ്ടിൽ ഫ്രഞ്ച് രസതന്ത്രജ്ഞനും മൈക്രോബയോളജിസ്റ്റുമായ ലൂയി പാസ്ചർ , വായുവിന്റെ അഭാവത്തിൽ വളരുന്ന യീസ്റ്റുകളും മറ്റ് സൂക്ഷ്മാണുക്കളും വരുത്തുന്ന മാറ്റങ്ങളെ വിവരിക്കുന്നതിന് ഫെർമെന്റെഷൻ എന്ന പദം  ഉപയോഗിച്ചു.
എഥൈൽ ആൽക്കഹോൾ, കാർബൺ ഡൈ ഓക്സൈഡ് എന്നിവ മാത്രമല്ല പുളിപ്പിക്കൽ ഉൽപ്പന്നങ്ങളെന്നും അദ്ദേഹം തിരിച്ചറിഞ്ഞു.
വിവിധ തരത്തിലുള്ള കിണ്വനങ്ങൾ
യീസ്റ്റ് പുളിപ്പിക്കുമ്പോൾ  ഗ്ലൂക്കോസിനെ (C6H12O6) എഥനോൾ (CH3CH2OH) കാർബൺ ഡയോക്സൈഡ് (CO2) ആയി വിഘടിപ്പിക്കുന്നു.
ലാക്റ്റിക് ആസിഡ് ഫെർമെന്റെഷൻ
ലാക്റ്റിക് ആസിഡ് ഫെർമെന്റെഷൻ ലാക്റ്റിക് ആസിഡ് ഉത്പാദിപ്പിക്കുന്നു.
ഇതിൽ അന്നജം അല്ലെങ്കിൽ പഞ്ചസാരയെ ബാക്ടീരിയ ലാക്റ്റിക് ആസിഡായി മാറുന്നു.
പാലിലെ പഞ്ചസാരയെ (ലാക്ടോസ്) ലാക്റ്റിക് ആസിഡും മറ്റ് ഘടകങ്ങളും ആക്കി മാറ്റാൻ സഹായിക്കുന്ന ബാക്ടീരിയകളുടെ ഒരു കൂട്ടമാണ് ലാക്റ്റിക് ആസിഡ് ബാക്ടീരിയകൾ.
പാൽ ഉൽപന്നങ്ങളായ ചീസ്, തൈര്, യോഗർട് എന്നിവയിലെ ഏറ്റവും സാധാരണമായ ലാക്റ്റിക് അസിഡിക് ഘടകമാണ്.
ജീവികൾക്ക് ധാരാളം ഊർജ്ജം ആവശ്യമായി വരുമ്പോൾ പേശികളിൽ ലാക്റ്റിക് ആസിഡ് ഉണ്ടാകുന്നു.
ഈ ആസിഡ് അടിഞ്ഞുകൂടുന്നത് മൂലമാണ്  പേശി വേദന ഉണ്ടാകുന്നത്.
രക്ത വിതരണം വഴി ഉൽപ്പന്നം നീക്കം ചെയ്യപ്പെടുന്നതിനാൽ വേദന കുറയുന്നു.
ആൽക്കഹോൾ ഫെർമെന്റെഷൻ
യീസ്റ്റ് ഉപയോഗിച്ച് കാർബോഹൈഡ്രേറ്റുകളെ ചൂട്, കാർബൺ ഡൈ ഓക്സൈഡ്, വെള്ളം, ആൽക്കഹോൾ എന്നിവയായി മാറുന്ന ഒരു വായുരഹിത പ്രക്രിയയാണ്  ആൽക്കഹോൾ ഫെർമെന്റെഷൻ.
ഇതും കാണുക കിണ്വനം (ആഹാരം) അവലംബം ↑
വെൽഫെയർ പാർട്ടി ഓഫ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/Welfare_Party_Of_India
ഇന്ത്യയിലെ ഒരു രാഷ്ട്രീയ സംഘടനയാണ് വെൽഫെയർ പാർട്ടി ഓഫ് ഇന്ത്യ .
ഡൽഹിയിലെ മാവ്‌ല‌ങ്കർ ഹാളിൽ 2011 ഏപ്രിൽ 18നാണ് വെൽഫെയർ പാർട്ടി ഓഫ് ഇന്ത്യ രൂപീകരിക്കപ്പെട്ടത്.
ജമാഅത്തെ ഇസ്‌ലാമി ഹിന്ദിന്റെ പിന്തുണയുള്ള ഒരു രാഷ്ട്രീയ സംഘടനയാണിത് .
ജമാത്തെ ഇസ്ലാമിയുടെ സെക്രട്ടറിയായ മുജ്തബാ ഫാറൂഖ് ആണ് വെൽഫെയർ പാർടിയുടെ പ്രഥമാദ്ധ്യക്ഷൻ.
ചുവപ്പ്, വെള്ള, പച്ച എന്നീ നിറങ്ങൾക്ക് നടുവിൽ ഗോതമ്പ് കതിർ ആലേഖനം ചെയ്തതാണ് സംഘടനയുടെ പതാക .
മൂല്യാധിഷ്ഠിത രാഷ്ട്രീയം;ക്ഷേമരാഷ്ട്ര സങ്കല്പം
മൂല്യാധിഷ്ഠിതരാഷ്ട്രീയം ഉൾക്കൊള്ളുന്ന ബദൽ രാഷ്ടീയമാണ് സംഘടന ഉയർത്തിപ്പിടിക്കുന്നതെന്ന് സംഘടന അവകാശപ്പെടുന്നു.
അഴിമതി, കുറ്റകൃത്യം, സ്വാർത്ഥത തുടങ്ങിയ എല്ലാതരത്തിലുള്ള ഇടുങ്ങിയ മുൻവിധികളിൽ നിന്നും മുക്തമായ ഉന്നത ധാർമ്മിക, നൈതിക മൂല്യങ്ങളെ അടിസ്ഥാനപ്പെടുത്തിയുള്ളതായിരിക്കും സംഘടനയുടെ  രാഷ്ട്രീയം.
ക്ഷേമരാഷ്ട്രമാണ് സംഘടനയുടെ ലക്ഷ്യം.
ജനങ്ങളുടെ പോഷകാഹാരം, മാന്യമായ വസ്ത്രം, അനുയോജ്യമായ വീട്, മതിയായ ആരോഗ്യ സംരക്ഷണ സൗകര്യം പ്രാഥമിക വിദ്യാഭ്യാസം എന്നിവ ഒരു പൗരന്റെ അടിസ്ഥാന അവകാശമാണെന്നും അത് ഒരോ പൗരനും പൂർത്തീകരിച്ചു കൊടുക്കേണ്ടത് ഒരു രാഷ്ട്രത്തിന്റെ ബാദ്ധ്യതയാണെന്നും സംഘടന കണക്കാക്കുന്നു.
തെരഞ്ഞെടുപ്പ് രാഷ്ട്രീയം
16ാം ലോക്സഭാ തെരഞ്ഞെടുപ്പിൽ(2014) വിവിധ സംസ്ഥാനങ്ങളിലായി 26 മണ്ഡലങ്ങളിൽ വെൽഫെയർപാർട്ടി ഓഫ് ഇന്ത്യ സ്ഥാനാർഥികൾ മത്സരിച്ചു.
രൂപീകരിക്കപ്പെട്ട ശേഷം ആദ്യമായാണ് പാർട്ടി ഒരു പൊതുതെരഞ്ഞെടുപ്പിനെ അഭിമുഖീകരിക്കുന്നത് .
2,37,310 വോട്ട് നേടി.
16മത് ലോകസഭാ തെരെഞ്ഞെടുപ്പ് കേരളം
2014 ലെ തെരഞ്ഞെടുപ്പിൽ 5 സ്ഥാനാർഥികൾ മത്സരിച്ചു.
68,332 വോട്ട് (1.55 ശതമാനം) ലഭിച്ചു.
പശ്ചിമ ബംഗാൾ
2012 പശ്ചിമബംഗാളിലെ ജംഗിപ്പൂരിൽ നടന്ന ഉപതെരഞ്ഞെടുപ്പിൽ 41,620 വോട്ട്(4.9ശതമാനം) വോട്ട് നേടിയിരുന്നു.
.7 സ്ഥാനാർഥികൾ 2014 തെരഞ്ഞെടുപ്പിൽ മത്സരിച്ചു.
48,581 വോട്ട് നേടി.
മഹാരാഷ്ട്ര
ഏഴ് മണ്ഡലങ്ങളിലായാണ് മത്സരിച്ചത്.
ആകെ 23,997 വോട്ടാണ് ലഭിച്ചത്.
കർണ്ണാടക
2013 ല് കര്ണാടകയില് നടന്ന നിയമസഭാ തെരഞ്ഞെടുപ്പില് 16 മണ്ഡലങ്ങളില് മത്സരിച്ചിരുന്നു.
ആന്ധ്രാപ്രദേശ്
ആന്ധ്രാപ്രദേില് തദ്ദേശ സ്വയംഭരണ തെരഞ്ഞെടുപ്പിലേക്ക് നടന്ന തെരഞ്ഞെടുപ്പില് ശ്രദ്ധേടമായ മത്സരം കാഴ്ചവെച്ചു.
2014 ല് 4 ലോക്സഭാ മണ്ഡലത്തിലേക്കും (ലഭിച്ച വോട്ട്-92653) 13 അസംബ്ലി മണ്ഡലത്തിലങ്ങളിലേക്കും (ലഭിച്ച വോട്ട്-8619)മത്സരിച്ചു.
ഭാരവാഹികൾ അധ്യക്ഷൻ : ഡോ. എസ്.ക്യു.ആർ ഇല്യാസ് ഉപാധ്യക്ഷന്മാർ : കെ. അംബുജാക്ഷൻ, അബ്ദുൽ ഹമീദ് ഫറാൻ ജനറൽ സെക്രട്ടറിമാർ : അബ്ദുൽ ജബ്ബാർ സിദ്ദീഖി, ഷീമാ മുഹ്‍സിൻ, സുബ്രമണി അറുമുഖം സെക്രട്ടറിമാർ: റാഷിദ് ഹുസൈൻ, ഇ.
സി ആയിഷ, റസാഖ് പാലേരി, സിറാജ് താലിബ് കേരളത്തിൽ
2011 ഒക്ടോബർ 19 ന് കേരള ഘടകം നിലവിൽ വന്നു.
വെൽഫെയർ പാർട്ടി സംസ്ഥാന പ്രഖ്യാപനത്തിൽ പ്രസിഡന്റ് കൂട്ടിൽ മുഹമ്മദാലി നയപ്രഖ്യാപനം നടത്തുന്നു പ്രസിഡണ്ട് : റസാഖ് പാലേരി ജനറൽ സെക്രട്ടറിമാർ: സുരേന്ദ്രൻ കരിപ്പുഴ, ജബീന ഇർഷാദ്, എസ്. ഇർഷാദ ട്രഷറർ : സജീദ് ഖാലിദ് വൈസ് പ്രസിഡണ്ടുമാർ : കെ.എ ഷെഫീക്ക്, ജോസഫോ ജോൺ എം, പി.എ അബ്ദുൽ ഹക്കീം സെക്രട്ടറിമാർ : മിർസാദ് റഹ്‍മാൻ, ജ്യോതിവാസ് പറവൂർ, ഉഷാ കുമാരി, പ്രേമ പിഷാരടി, ഫായിസ് നീർക്കുന്നം, ഡോ. അൻസാർ അബൂബക്കർ, ഷംസീർ ഇബ്രാഹീം, പരിപാടികൾ ഭൂസമരം
കേരളത്തിലെ എല്ലാ ഭൂരഹിതർക്കും പത്ത് സെന്റ് വീതമെങ്കിലും ഭൂമി നൽകുക, കർഷകർക്ക് കൃഷി ചെയ്യുന്നതിന് കുറഞ്ഞത് ഒരേക്കർ ഭൂമി നൽകുക, കാലാവധി കഴിഞ്ഞ-കരാർ ലംഘിച്ച തോട്ടഭൂമി തിരിച്ചുപിടിക്കുക, വനാവകാശ നിയമം നടപ്പിലാക്കുക തുടങ്ങിയ ആവശ്യങ്ങളുന്നയിച്ച് വെൽഫെയർ പാർട്ടി ഭൂസമരം നടത്തി.
സമരത്തിന്റെ ഭാഗമായി വില്ലേജ് ഓഫീസ് മാർച്ച്, താലൂക്ക് ഓഫീസ് മാർച്ച്, കലക്ട്രേറ്റ് ഉപരോധം , സെക്രട്ടേറിയറ്റ് ഉപരോധം , സർക്കാർ പുറമ്പോക്ക് ഭൂമി കൈയ്യേറ്റം തുടങ്ങി വിവിധ സമര പരിപാടികൾ നടത്തി.
നിരവധി കുടുംബങ്ങൾക്ക് ഈ പ്രക്ഷോഭത്തിലൂടെ ഭൂമി ലഭിച്ചു.
സമഗ്ര ഭൂപരിഷ്‌കരണ നിയമം തയ്യാറാക്കുക എന്ന ലക്ഷ്യത്തോടെ 2017 മേയ് 10,11 തീയതികളിൽ തിരുവനന്തപുരത്ത് കേരള ലാൻഡ്‌ സമ്മിറ്റും സംഘടിപ്പിച്ചു.
അവലംബങ്ങൾ പുറമെ നിന്നുള്ള കണ്ണികൾ ഔദ്യോഗിക വെബ്സൈറ്റ് വെൽഫെയർ പാർട്ടി ഓഫ് ഇന്ത്യ ഫേസ്‌ബുക്കിൽ വിഡിയോ യൂട്യൂബിൽ കേരള വെബ്സൈറ്റ്-welfarepartykerala.org Archived 2014-03-25 at the Wayback Machine .
പാർട്ടി ഭരണഘടന Archived 2017-08-19 at the Wayback Machine .
വെൽഫി
മൊബൈൽ ക്യാമറ അല്ലെങ്കിൽ ഡിജിറ്റൽ ക്യാമറ ഉപയോഗിച്ച് തനിയെ എടുത്ത സ്വന്തം വീഡിയോ  ആണ് വെൽഫി എന്നറിയപ്പെടുന്നത്.
സോഷ്യൽ മീഡിയ സൈറ്റുകൾ സജീവമായതോടെ ആണ് വെൽഫി പ്രശസ്തിയിലേക്ക് കടന്നത്‌.
സെൽഫി ചിത്രം മാത്രമാകുമ്പോൾ ചിത്രവും ശബ്ദവും ഉപയോഗപ്പെടുത്താവുന്ന വിഡിയോയാണ് വെൽഫി.
പ്രശസ്ത സിനിമാ ഡയലോഗുകളും മറ്റും ചുണ്ടനക്കത്തോടൊപ്പം വിഡിയോയിൽ ചേർക്കുന്നതാണ് വെൽഫിയിലെ തരംഗം.
വെൽഫിയെടുക്കാൻ സഹായിക്കുന്ന പ്രമുഖ ആപ്പാണ് ഡബ്‌സ്മാഷ്.
സെൽഫി അവലംബം
വേക് ദ്വീപ് ഇംഗ്ലീഷ് വിലാസം https://ml.wikipedia.org/wiki/Wake_Island അറ്റോളിന്റെ ആകാശദൃശ്യം.
പടിഞ്ഞാറേയ്ക്കുള്ള കാഴ്ച്ച
ഒരു പവിഴദ്വീപാണ് വേക് ദ്വീപ് ( / ˈ w eɪ k / ; വേക് അറ്റോൾ എന്നും അറിയപ്പെടുന്നു).
ഇതിന്റെ തീരത്തിന്റെ ആകെ നീളം 19 കിലോമീറ്ററാണ്.
മാർഷൽ ദ്വീപുകൾക്ക് തൊട്ടുവടക്കായാണ് ഇതിന്റെ സ്ഥാനം.
അമേരിക്കൻ ഐക്യനാടുകളുടെ ഓർഗനൈസ് ചെയ്യാത്തതും ഇൻകോർപ്പറേറ്റ് ചെയ്യാത്തതുമായ ഭൂവിഭാഗമാണ് ഇത്.
യു.എസ്. ആഭ്യന്തരവകുപ്പിലെ ഓഫീസ് ഓഫ് ഇൻസുലാർ അഫയേഴ്സ് ആണ് ഈ ദ്വീപ് ഭരിക്കുന്നത്.
ദ്വീപിലെ 2.85 ചതുരശ്രകിലോമീറ്റർ ഭൂമിയിൽ ഏകദേശം 150 ആൾക്കാർ താമസിക്കുന്നുണ്ട്.
ദ്വീപിലേയ്ക്കുള്ള പ്രവേശനം നിയന്ത്രിതമാണ്.
അമേരിക്കൻ വ്യോമസേനയാണ് ദ്വീപിന്റെ മേൽനോട്ടം നടത്തുന്നത്.
ഇവിടെ അമേരിക്കൻ കരസേനയുടെ നിയന്ത്രണത്തിലുള്ള ഒരു മിസൈൽ വ്യൂഹവുമുണ്ട്.
വേക് ദ്വീപ് എന്ന ഏറ്റവും വലിയ ദ്വീപാണ് അറ്റോളിന്റെ സിരാകേന്ദ്രം.
ഇവിടെയാണ് വേക് ഐലന്റ് വ്യോമത്താവളത്തിന്റെ ( IATA : എ.ഡബ്ല്യൂ.കെ. , ICAO : പി.ഡബ്ല്യൂ.എ.കെ. ) സ്ഥാനം.
ഇവിടെയുള്ള റൺവേയുടെ നീളം 3000 മീറ്ററാണ്.
2009 ജനുവരി 6-ന് പ്രസിഡന്റ് ജോർജ്ജ് ഡബ്ല്യൂ.
ബുഷ് ഈ അറ്റോൾ പസഫിക് റിമോട്ട് ഐലന്റ്സ് മറൈൻ നാഷണൽ മോണ്യുമെന്റിന്റെ ഭാഗമായി ഉൾപ്പെടുത്തി.
സ്ഥിതിവിവരക്കണക്കുകളുടെ ആവശ്യങ്ങൾക്കായി വേക്ക് ഐലന്റ് അമേരിക്കൻ ഐക്യനാടുകളുടെ മൈനർ ഔട്ട്‌ലൈയിംഗ് ദ്വീപുകളുടെ കൂട്ടത്തിലാണ് ഉൾപ്പെടുത്തിയിട്ടുള്ളത്.
കുറിപ്പുകൾ അവലംബം കൂടുതൽ വായനയ്ക്ക് പുറത്തേയ്ക്കുള്ള കണ്ണികൾ Wake Island വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് Travel ഗൈഡ് വിക്കിവൊയേജിൽനിന്ന് Current Weather, Wake Island AirNav – Wake Island Airfield – Airport details, facilities and navigational aids Rocket launches at Wake Island The Defense of Wake – United States Marine Corps historical monograph Surrender of Wake by the Japanese – Marines in World War II U.S. Army Strategic and Missile Defense Command Archived 2016-12-08 at the Wayback Machine .
– Logistics, flight schedules, facilities Photographic history of the 1975 Vietnamese refugee camp on Wake Island Wake Island – Pacific Wreck Database Wake Island (1942) ഇന്റർനെറ്റ് മൂവി ഡാറ്റാബേസിൽ Wake Island: Alamo of the Pacific (2003) ഇന്റർനെറ്റ് മൂവി ഡാറ്റാബേസിൽ
വെൽഷ് കോബ് കുതിര ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Welsh_Pony_and_Cob
കുതിരവളർത്തലിൽ ഏറ്റവും പഴക്കം ചെന്ന ദേശങ്ങളിൽ ഒന്നാണ് വെയ്ൽസ് .
അവിടുത്തെ പ്രധാനപ്പെട്ട ഒരു കുതിരയിനമാണ് വെൽഷ് കോബ് .
ഉയരം കുറഞ്ഞ കാലുകളോടു കൂടിയ ഓട്ടക്കുതിരകളാണ് കോബുകൾ.
കുതിരയോട്ട മത്സരവേദിയിലെ സുന്ദരന്മാരാണ് ഇവ.
മത്സരക്കുതിര എന്ന നിലയിൽ ലോകത്തിലെ വിവിധ രാജ്യങ്ങളിലേക്ക് ഇവയെ കയറ്റി അയയ്ക്കാറുണ്ട്.
പൌവയ്സ് കോബ് എന്നാണ് അക്കാലത്ത് ഇവ അറിയപ്പട്ടിരുന്നത്.
15-ആം നൂറ്റാണ്ടിൽ ജീവിച്ചിരുന്ന ഗുട്ടോർ ഗ്ലൈൻ എന്ന വെൽഷ് കവി ഈ കുതിരകളെക്കുറിച്ച് ധാരാളം കവിതകൾ രചിച്ചിട്ടുണ്ട്.
പണ്ടുകാലം മുതലേ തന്നെ വെൽഷ് കോബ് കുതിരകളെ കൃഷിസ്ഥലത്തെ ജോലികൾ ചെയ്യാനും വണ്ടി വലിക്കാനും ധാരാളമായി ഉപയോഗിച്ചിരുന്നു.
മോട്ടോർ കാറുകളുടെ വരവിനു മുൻപ്, വേഗതയും ആകർഷണീയവുമായ വെൽഷ് കോബുകളെ തങ്ങളുടെ കുതിരവണ്ടികളിൽ ഉപയോഗിക്കാൻ ഡോക്ടർമാരും വ്യാപാരികളും മറ്റു സമ്പന്നന്മാരും മത്സരിച്ചിരുന്നു.
ഒരുകാലത്ത് സൈന്യത്തിലും സേവനമനുഷ്ഠിച്ചിട്ടുള്ള വെൽഷ് കോബ് കുതിരകൾ.
കുടുംബങ്ങളുടെ വിശ്വസ്തനായ സഹായി എന്ന നിലയിലും പ്രസിദ്ധിനേടിയിട്ടുണ്ട്.
15 ഹാൻസ് ഉയരമുള്ള ഇവയ്ക്ക് പ്രധാനമായും തവിട്ടു നിറമാണുള്ളത്.
വെൽഫോർഡ് ദേശീയോദ്യാനം
വെൽഫോർഡ് ദേശീയോദ്യാനം ഓസ്ട്രേലിയയിലെ സെൻട്രൽ വെസ്റ്റ് ക്യൂൻസ് ലാന്റിലെ ഒരു ദേശീയോദ്യാനമാണ് .
ക്ലയർ ഗിൽമാൻ സ്ഥാപിച്ച ഈ ദേശീയോദ്യാനം ബ്രിസ്ബേനിൽ നിന്നും 991 കിലോമീറ്റർ അകലെയാണ് സ്ഥിതിചെയ്യുന്നത്.
മുൾഗ ലാന്റ്സ്, മിറ്റ്ചെൽ ഗ്രാസ്, ചാനൽ കണ്ട്രി എന്നീ ജൈവമേഖലകളിലെ ജൈവവൈവിധ്യത്തെ സംരക്ഷിക്കാനായാണ് 1992 ൽ ഇത് സ്ഥാപിതമായത്.
ബാർക്കോ നദി ഈ ദേശീയോദ്യാനത്തിന്റെ തെക്കൻ അതിർത്തിയിലൂടെ ഒഴുകുന്നു.
Welford Homestead , 2005
വിനോദപ്രവർത്തനങ്ങൾ സ്ഥിരമായ വാട്ടർഹോളുകളിലാണ് കേന്ദ്രീകരിച്ചിരിക്കുന്നത്.
ഇവിടെ സന്ദർശകർ ബോട്ടിംഗ്, കനോയിങ്, കയാക്കിങ് എന്നിവ ആസ്വദിക്കുന്നു.
വെൽവെറ്റ് വിപ്ലവം
വിപ്ലവം അഥവാ മൃദുവിപ്ലവം എന്നത് 1989-ൽ ചെകോസ്ലാവാക്യ കമ്യൂണിസ്റ്റ് വ്യവസ്ഥക്ക് അന്ത്യം കുറിച്ച് ജനാധിപത്യവ്യവസ്ഥയിലേക്കു പരിണമിച്ച സമാധാനപരവും അക്രമരഹിതവുമായ  പ്രക്രിയയെ സൂചിപ്പിക്കുന്നു.
, വെൽവെറ്റു വിപ്ലവത്തെത്തുടർന്ന്  1993-ജനുവരി ഒന്നിന്  വെൽവെറ്റ് വിച്ഛേദവും നടന്നു- ചെകോസ്ലാവാക്യ ചെക് റിപബ്ലിക്, സ്ലോവാക്യ എന്നു രണ്ടു സ്വതന്ത്ര രാഷ്ട്രങ്ങളായി  വിഭജിക്കപ്പെട്ടു.
പശ്ചാത്തലം കമ്യൂണിസ്റ്റ്  ചെകോസ്ലാവാക്യ
രണ്ടാം ആഗോളയുദ്ധക്കാലത്ത് നാത്സികൾ കൈയേറ്റം നടത്തി പിടിച്ചെടുത്ത ചെകോസ്ലവാക്യയെ പിന്നീട്  മോചിപ്പിച്ചത് സോവിയറ്റ് റഷ്യ ആയിരുന്നു.
അതുകൊണ്ടുതന്നെ ചെകോസ്ലാവാക്യൻ   കമ്യൂണിസ്റ്റ് പാർട്ടിക്ക് സ്വാഭാവികമായും ജനപിന്തുണ ലഭിച്ചു.
1948-ൽ കമ്യൂണിസ്റ്റ് ഭരണകൂടം അധികാരത്തിൽ വന്നു.
അലെക്സാൻഡർ ദൂപ്ചെക്- പ്രാഗ് വസന്തം
അറുപതുകളിൽ രാജ്യത്തിന്റെ സാമ്പത്തികനില ഏറെ പരിതാപകരമായി.
1968-ജനവരിയിൽ അധികാരമേററ പാർട്ടി നേതാവ് അലക്സാൻഡർ ദൂപ്ചെക് ഉദാരവത്കരണത്തിന്  പ്രോത്സാഹനവും നേതൃത്വവും  നല്കി.
ഏതാനും മാസങ്ങൾ മാത്രം നീണ്ടുനിന്ന  ഹ്രസ്വമായ ഈ കാലഘട്ടം പ്രാഗ് വസന്തം എന്നറിയപ്പെടുന്നു , .
സോവിയറ്റ് റഷ്യയുടെ സൈനികനടപടി
ചെകോസ്ലാവാക്യയുടെ പോക്ക്    കമ്യൂണിസ്റ്റ് താത്പര്യങ്ങൾക്ക് എതിരാണെന്ന വാദവുമായി  1968- ഓഗസ്റ്റിൽ സോവിയറ്റ്  റഷ്യ    സൈനികനടപടിയിലൂടെ  ചെകോസ്ലാവാക്യയെ അധീനപ്പെടുത്തി,ദൂപ്ചെകിനെ തടവിലാക്കി മോസ്കായിലേക്കു കടത്തിക്കൊണ്ടു പോയി.
മറ്റു ചെകോസ്ലാവാക്യൻ കമ്യൂണിസ്റ്റ് പാർട്ടി നേതാക്കൾ റഷ്യൻ നിർദ്ദേശങ്ങളനുസരിച്ച് ഭരണം നടത്തി, സാമ്പത്തികനില മെച്ചപ്പെടുത്താൻ ഏറെ പരിശ്രമിച്ചു.
സാമ്പത്തികനില താത്കാലികമായി  മെച്ചപ്പെട്ടെങ്കിലും ജനങ്ങൾക്ക് യാതൊരു വിധ സ്വാതന്ത്ര്യവും ഉണ്ടായിരുന്നില്ല.
വിമതർ കൂട്ടത്തോടെ അറസ്റ്റു ചെയ്യപ്പെട്ടു.
1977 ജനവരിയിൽ ചെകോസ്ലാവാക്യൻ ബുദ്ധിജീവികളും സാമൂഹ്യപ്രവർത്തകരും ചാർട്ടർ 77 എന്ന പേരിൽ ഒരു നിവേദനം ഭരണകൂടത്തിനു സമർപ്പിച്ചു.
1975-ലെ ഹെൽസിങ്കി കരാർ അനുസരിച്ചുള്ള മനുഷ്യാവകാശനിയമങ്ങൾ പാലിക്കപ്പെടണമെന്നതായിരുന്നു ഉള്ളടക്കം.
പക്ഷെ നിവേദനത്തിൽ ഒപ്പു വെച്ചവരെല്ലാം തടവിലാക്കപ്പെട്ടു.
പ്രേരകങ്ങൾ പെരസ്ട്രോയിക
1985-മുതൽ ഗോർബാചേവ് അധികാരമേറ്റതോടെ  സോവിയറ്റ്  റഷ്യയിൽ കാര്യമായ രാഷ്ട്രീയ-സാമ്പത്തിക പരിഷ്കരണങ്ങൾ നടപ്പിൽ വന്നു തുടങ്ങി.
ചെകോസ്ലാവാക്യയിലും മറ്റു കിഴക്കൻ യൂറോപ്യൻ രാജ്യങ്ങളിലും    ഇതിന്റെ പ്രതികരണങ്ങൾ ഉണ്ടായി.
ബെർലിൻ മതിൽ- തകർച്ച
1989 നവമ്പർ നാലിന് പൂർവ ബെർലിൻ നിവാസികൾ ജനാധിപത്യത്തിനായി  പ്രക്ഷോഭം നടത്തി.
നവമ്പർ ഒമ്പതിന്  അവർ ബെർലിൻ മതിൽ തകർത്ത്  പശ്ചിമ ബെർലിനിലേക്ക് ഇരച്ചു കയറി.
1989 നവമ്പർ -ഡിസമ്പർ
1939 നവമ്പറിൽ ജർമനിയുടെ നാത്സി സൈന്യം പ്രാഗിലെ  വിദ്യാർഥി പ്രക്ഷോഭത്തെ  നിഷ്കരുണം  അടിച്ചമർത്തിയ സംഭവം ആഗോള വിദ്യാർഥി ദിനമായി ആചരിക്കപ്പെടുന്നു.
ആ ദിനത്തിന്റെ  അമ്പതാം വാർഷികമെന്ന നിലക്ക്    1989, നവമ്പർ 17-ന്   പ്രാഗിലെ വിദ്യാർഥികൾ സംഘടിച്ചു പ്രകടനം നടത്തി.
വിദ്യാർഥി പ്രക്ഷോഭം
സമാധാനപരമായാണ്  സമ്മേളനം ആരംഭിച്ചതെങ്കിലും നിലവിലുള്ള  ഭരണകൂടത്തിനെതിരെ ശക്തമായ  പ്രതിഷേധവും  വിദ്യാഥികൾ നടത്തി.
പോലീസ് നിർദ്ദയമായവിധത്തിൽ വിദ്യാർഥികളെ നേരിട്ടു.
ഇതിനെതിരായി രാജ്യം ഒറ്റക്കെട്ടായി പ്രതികരിച്ചു.
ഇതായിരുന്നു വെൽവെറ്റ് വിപ്ലവത്തിന്റെ ആരംഭം കുറിച്ചത്.
ഏകകക്ഷി ഭരണം അവസാനിപ്പിക്കാനും  തെരഞ്ഞെടുപ്പു നടത്താനും ആവശ്യപ്പെട്ടുകൊണ്ട്  പൗരസംഘടനകൾ   രംഗത്തിറങ്ങി.
നവമ്പർ  27-ന് രാജ്യമൊട്ടാകെ പണിമുടക്കി.
ജനങ്ങളുമായി കൂടിയാലോചന നടത്താൻ കമ്യൂണിസ്റ്റ് ഭരണകൂടം  നിർബന്ധിതമായി.
വുത്സാവ്  ഹാവെൽ
ജനങ്ങളുടെ വക്താവായി വുത്സാവ് ഹാവെൽ ചർച്ചക്കെത്തി.
ഭരണകൂടത്തിനെതിരെ  പ്രഖ്യാപനങ്ങൾ നടത്തിയന്ന കുറ്റത്തിന് അഞ്ചു വർഷത്തോളം തടവുശിക്ഷയുഭവിച്ച വ്യക്തിയായfരുന്നു  ഹാവെൽ.
ഹാവെലിന്റെ ശക്തഹീനരുടെ ശക്തി  എന്ന ലേഖനം ഏറെ ജനശ്രദ്ധയാകർഷിച്ചിരുന്നു.
1989 ഡിസമ്പറിൽ  നിലവിലിരുന്ന ഭരണാധികാരികൾ രാജി വെച്ചൊഴിഞ്ഞു.
ജനപ്രതിനിധി  വുത്സാവ് ഹാവെലിന്റെ നേതൃത്വത്തിൽ താത്കാലിക ജനകീയ ഗവണ്മെന്റ് നിലവിൽ വന്നു.
1990 ജൂണിൽ പൊതുതെരഞ്ഞെടുപ്പ് നടന്നു.
ഹാവെൽ വീണ്ടും ഭരണധികാരിയായി തെരഞ്ഞെടുക്കപ്പെട്ടു.
കമ്യൂണിസം-  ഒരു  മ്യൂസിയം
പ്രാഗിൽ കമ്യൂണിസത്തിനായി ഒരു പ്രത്യേക മ്യൂസിയം ഉണ്ട്.
1921-ൽ കമ്യൂണിസം വേരു പിടിച്ചു തുടങ്ങിയതു   മുതൽ 1989-ൽ പിഴുതെറിയപ്പെട്ടതു വരെയുള്ള സംഭവവികസങ്ങൾ ചിത്രങ്ങളിലൂടേയും രേഖകളിലൂടേയും പ്രദർശിപ്പിച്ചിരിക്കുന്നു.
സ്വപ്നങ്ങൾ, യാഥാർഥ്യങ്ങൾ, പേടിസ്വപ്നങ്ങൾ എന്നിങ്ങനെ   മ്യൂസിയം  മൂന്നായി  വിഭജിക്കപ്പെട്ടിരിക്കുന്നു.
ചെക്-സ്ലോവക്  ചേരിതിരിവുകൾ  ചെകോസ്ലാവാക്യയുടെ നിലനില്പിനെ സാരമായി ബാധിച്ചു, ഒടുവിൽ  1992 ഡിസമ്പർ  31-ന്  രാജ്യം രണ്ടായി വിഭജിക്കപ്പെട്ടു.
ചെക് റിപബ്ലിക്, സ്ലോവക് റിപബ്ലിക് എന്ന് രണ്ടു പുതിയ രാഷ്ട്രങ്ങൾ നിലവിൽ വന്നു.
ഈ വിഭജനം സമാധാനപരമായിട്ടാണ് നടന്നത്.
അതിനാൽ വെൽവെറ്റ് വിച്ഛേദനമെന്നും ഇതിനെ വിശേഷിപ്പിക്കാറുണ്ട്.
അവലംബം ↑ ↑ ↑ ↑ ↑ ↑ ↑ ↑ ↑ {{ cite book }} :  CS1 maint: multiple names: authors list ( link ) ↑ ↑ ↑ ↑ ↑ ↑
വെൽബോൺ വാലി ദേശീയോദ്യാനം
വെൽബോൺ വാലി ദേശീയോദ്യാനം , വടക്കൻ അൽബാനിയയിലെ അൽബേനിയൻ ആൽപ്സ് പ്രദേശത്തു സ്ഥിതിചെയ്യുന്ന ഒരു ദേശീയോദ്യാനമാണ്.
ഏകദേശം 80 ചതുരശ്ര കിലോമീറ്റർ (31 ചതുരശ്ര മൈൽ) വിസ്തൃതിയുള്ള ഈ ദേശീയോദ്യാനം, വാൽബോണ നദിയും അതിൻറെ ചുറ്റുമുള്ള പർവതപ്രദേശങ്ങൾ, ആൽപൈൻ ഭൂപ്രകൃതി, ഹിമാനി യിൽനിന്നുള്ള അരുവികൾ, ആഴത്തിലുള്ള ഗർത്തങ്ങൾ, ശിലാ രൂപവൽക്കരങ്ങൾ, വെള്ളച്ചാട്ടങ്ങൾ, വൽബോണ താഴ്വര യും  അതിലെ ഇടതിങ്ങിയ കോണിഫറസ്, ഇലപൊഴിയും കാടുകൾ എന്നിവയെല്ലാം ഉൾക്കൊണ്ടതാണ്.
വിദൂരമായ പ്രദേശങ്ങളിൽ സ്ഥതിചെയ്യുന്ന ഈ ദേശീയോദ്യാനത്തിൽ ഒരു വലിയ സംരക്ഷിത ജൈവവ്യവസ്ഥയാണുള്ളത്.
ഇവയെല്ലാം പ്രാഥമികമായി മനുഷ്യ സ്പർശനമേൽക്കാതെ അതിൻറെ സ്വാഭാവിക ഗുണങ്ങളുമായി നിലനിൽക്കുന്നു.
ചിത്രശാല Albanian horses in the park Maja Jezercë The endemic Tulipa albanica on the park The valley formed by the Shalë river During the twillight Xhemas Lake അവലംബം ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link )
വെൽഹാം ഗേൾസ് സ്കൂൾ ഇംഗ്ലീഷ് വിലാസം https://ml.wikipedia.org/wiki/Welham_Girls%27_School
(November 2009) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ഇന്ത്യയിലെ ഡെറാഡൂണിൽ ഹിമാലയൻ താഴ്വരയോട് ചേർന്ന് പെൺകുട്ടികൾക്ക് മാത്രമായുള്ള ഒരു പരമ്പരാഗത ബോർഡിംഗ് സ്കൂൾ ആണ് വെൽഹാം ഗേൾസ് സ്കൂൾ .
വെൽഹാം ഗേൾസ് ഹൈസ്കൂൾ എന്നായിരുന്നു പഴയ പേര്.
1957 ലാണ് ഇത് സ്ഥാപിക്കപ്പെട്ടത്.
2013 ലെ ഇന്ത്യൻ സ്കൂൾ സർടിഫിക്കേറ്റ് പരീക്ഷയിൽ രാജ്യത്തെ ഏറ്റവും ഗുണമേനമ്മയുള്ള സ്കൂളുകളിലൊന്നായി ഇത് പ്രവർത്തിച്ചു..
പ്രശസ്തരായ പൂർവ വിദ്യാർഥികൾ ബൃന്ദ കാരാട്ട് ( CPI(M) ) സുഭാഷിണി അലി ( AIDWA ) നീര യാദവ് , വിരമിച്ച ഐഎഎസ് ഓഫീസർ കരീന കപൂർ , നടി മധു ട്രിഹാൻ , പത്രപ്രവർത്തകൻ ടൽവീൻ സിംങ് , പത്രപ്രവർത്തകൻ രാധിക റോയ് , ബൃന്ദ കാരാട്ടിൻറെ സഹോദരി എൻഡിടിവിയുടെ സഹ സ്ഥാപക ദീപ മേത്ത , ചലചിത്ര സംവിധായകൻ ലൈല ത്യാബ്ജി (b. 1947) സഹ-സ്ഥാപകൻ ദസ്തകർ അവലംബം
വേ കമ്പാസ് ദേശീയോദ്യാനം
വേ കമ്പാസ് ദേശീയോദ്യാനം ഇന്തോനേഷ്യയിലെ ദക്ഷിണ സുമാത്രയിൽ ലാംബങ്ങ് പ്രവിശ്യയിൽ സ്ഥിതിചെയ്യുന്ന 1,300 ചതുരശ്ര കിലോമീറ്റർ വിസതൃതിയുള്ള ഒരു ദേശീയ ഉദ്യാനമാണ്.
ചതുപ്പു നിലങ്ങളും താഴ്ന്ന നിരയിലുള്ള മഴക്കാടുകളും ഉൾക്കൊള്ളുന്നതാണ് ദേശീയോദ്യാനം.1960-നും 1970-നും ഇടയിലുള്ള കാലഘട്ടത്തിൽ നടന്ന വിപുലമായ മരംവെട്ടിന്റെ ഫലമായി ഇവിടുത്തെ വനമേഖല ദ്വിതീയ വളർച്ച സംഭവിച്ചവയാണ്.
എണ്ണത്തിൽ കുറഞ്ഞുപോയെങ്കിലും ദേശീയോദ്യാനം ഇപ്പോഴും വംശനാശഭീഷണി നേരുടുന്ന സുമാത്രൻ കടുവകൾ , സുമാത്രൻ ആനകൾ , സുമാത്രൻ കാണ്ടാമൃഗങ്ങൾ എന്നിവയുടെ ആവാസമേഖലയാണ്.
പക്ഷി നിരീക്ഷണത്തിനു ഏറ്റവും യോജിച്ച പ്രദേശമായ ഇവിടെ അപൂർവ്വയിനമായ വൈറ്റ് വിങ്ഡ് വുഡ് ഡക്ക് ഉൾപ്പെടെ ഏകദേശം 400-ഓളം ഇനം പക്ഷിയിനങ്ങളെ കാണാവുന്നതാണ്.
വേട്ടയാടൽ, നിയമവരുദ്ധമായ മരംമുറിക്കൽ കാരണമുള്ള ആവാസ സ്ഥലം നഷ്ടമാകൽ എന്നിവ ദേശീയദ്യാനത്തിനു ഭീഷണി സൃഷ്ടിക്കുന്ന വസ്തുതകളാണ്.
സംരക്ഷണ പ്രവർത്തനങ്ങളിൽ റോന്തുചുറ്റൽ സുമാത്രൻ റിനോ സാങ്ച്വറി, എലിഫന്റ് കൺസർവേഷൻ സെന്റർ സ്ഥാപിക്കൽ എന്നിവ ഉൾപ്പെടുന്നു.
അവലംബം 1 2 World Database on Protected Areas: Record of Way Kambas National Park ↑ Forestry statistics of Indonesia 2007 , retrieved 20 May 2010
സമനിറ മിഥ്യ ഇംഗ്ലീഷ് വിലാസം https://ml.wikipedia.org/wiki/Same_color_illusion
അഡെൽസണ്ണിന്റെ ചെക്കർ ഷാഡോ മിഥ്യ അല്ലെങ്കിൽ ചെക്കർ ഷാഡോ മിഥ്യ എന്നൊക്കെയറിയപ്പെടുന്ന സമനിറ മിഥ്യ 1995-ൽ എം.ഐ.ടി .
യിലെവിഷൻ സയൻസ് അദ്ധ്യാപകനായിരുന്ന എഡ്‌വാർഡ് എച്ച്. അഡെൽസൺ അവതരിപ്പിച്ച ഒരു വീക്ഷണ മിഥ്യയാണ്‌(optical illusion) .
ചിത്രത്തിൽ കാണുന്ന A,B എന്നീ സമചതുരങ്ങൾ കാഴ്ചയിൽ വ്യത്യസ്ത നിറങ്ങളായി തോന്നുമെങ്കിലും യഥാർത്ഥത്തിൽ ഒരേ നിറം തന്നെയുള്ളവയാണ്‌.
ഇതു തെളിയിക്കുന്നതിനു ഈ ചിത്രം ഒരു ഫോട്ടോ എഡിറ്റ് സോഫ്റ്റ്‌വെയറിലിട്ട് ആ നിറമുള്ള ഭാഗങ്ങൾ പരിശോധിച്ചാൽ മതിയാകും.
അടയാളപ്പെടുത്തിയ രണ്ടു ചതുരങ്ങളൊഴിച്ച് ബാക്കി എല്ലാം നീക്കം ചെയ്താൽ മിഥ്യ അകലുന്നതു കാണാം.
A,B എന്നീ സമചതുരങ്ങൾ വ്യത്യസ്ത നിറമായി അനുഭവപ്പെടുമെങ്കിലും അവ ഒരേ നിറത്തിലുള്ളവയാണ്.
രണ്ടു സമചതുരങ്ങളെയും ബന്ധിപ്പിച്ചു കൊണ്ട് അതേ നിറത്തിലുള്ള ഒരു പാത വരച്ചിരിക്കുന്നു.
പുറമെ നിന്നുള്ള കണ്ണികൾ Explanation of the effect Archived 2015-02-07 at the Wayback Machine .
Illusion of colours Video animation - Checkershadow Illusion Archived 2017-07-31 at the Wayback Machine .
Alternative animation of the illusion An interactive presentation of the effect
ക സ തി അവലംബം ↑
സമത്വ മുന്നേറ്റ യാത്ര
നായാടി മുതൽ നമ്പൂതിരി വരെയുള്ള ഹിന്ദുസമുദായങ്ങളുടെ ഏകീകരണത്തിലൂടെ ഒരു രാഷ്ട്രീയപാർട്ടി രൂപീകരിക്കുക എന്ന ലക്ഷ്യം മുൻനിർത്ത് എസ്.എൻ.ഡി.പി. യോഗത്തിന്റെ നേതൃത്വത്തിൽ, അതിന്റെ ജനറൽ സെക്രട്ടറി വെള്ളാപ്പള്ളി നടേശൻ നയിക്കുന്ന രാഷ്ട്രീയ യാത്രയാണ് സമത്വ മുന്നേറ്റ യാത്ര.
കേരളം മുഴുവൻ സഞ്ചരിക്കുന്ന ഈ യാത്ര 2015 നവംബർ 23-ന് കാസർഗോഡ് ജില്ലയിൽ നിന്ന് ആരംഭിച്ച് 2015 ഡിസംബർ 5-ന് തിരുവനന്തപുരത്ത് അവസാനിച്ചു.
23 നവംബർ 2015-ന് കാസർഗോഡ് ജില്ലയിലെ മധൂർ മദനന്തേശ്വര സിദ്ധിവിനായക ക്ഷേത്രത്തിൽ ഭദ്രദീപം കൊളുത്തി യാത്ര ആരംഭിച്ചു.
ഉദ്ഘാടനചടങ്ങിൽ വെള്ളാപ്പള്ളി നടേശനൊപ്പം അദ്ദേഹത്തിന്റെ ഭാര്യ പ്രീതി നടേശൻ, മകൻ തുഷാർ വെള്ളാപ്പള്ളി എന്നിവരും ഉണ്ടായിരുന്നു.
ബിജെപി നേതാവ് വി മുരളീധരനും ഉദ്ഘാടന ചടങ്ങിൽ പങ്കാളിയായി.
2015 ഡിസംബർ 5-ന് തിരുവനന്തപുരം ശംഖുമുഖം കടപ്പുറത്ത് സമാപിച്ചു.
രാഷ്ട്രീയ പാർട്ടി പ്രഖ്യാപനം
" ഭാരത് ധർമ്മ ജന സേന " എന്ന രാഷ്ട്രീയ പാർട്ടിയുടെ പ്രഖ്യാപനം സമാപനസമ്മേളണത്തിൽ വെച്ച് നടന്നു.
സമ്മേളനത്തിൽ  കടും ചുവപ്പും വെള്ളയും നിറത്തിലുള്ള പാർട്ടി കൊടിയും വെള്ളാപ്പള്ളി അവതരിപ്പിച്ചു. 'ഭാരത് ധർമ്മ ജന സേന' യുടെ ചിഹ്നം കൂപ്പുകൈ ആയിരിക്കുമെന്നും അദ്ദേഹം പ്രഖ്യാപിച്ചു.
സമദ് ബെഹ്‌റംഗി
സമദ് ബെഹ്‌റംഗി ( പേർഷ്യൻ : صمد بهرنگی; ജൂൺ 24, 1939 - ഓഗസ്റ്റ് 31, 1968) അസർബൈജാനി വംശജനായ ഒരു ഇറാനിയൻ അധ്യാപകനും സാമൂഹിക പ്രവർത്തകനും നിരൂപകനും ഫോക്ലോറിസ്റ്റും വിവർത്തകനും ചെറുകഥാകൃത്തുമായിരുന്നു.
പ്രത്യേകിച്ച് ദി ലിറ്റിൽ ബ്ലാക്ക് ഫിഷ് പോലെയുള്ള ബാലകൃതികളുടെ പേരിലും അദ്ദേഹം പ്രശസ്തനാണ്.
ഇറാനിയൻ പീപ്പിൾസ് ഫെഡായി ഗറില്ലാ സംഘടനയിൽ അദ്ദേഹത്തെ ജനപ്രിയനാക്കിയതും, ആ കാലഘട്ടത്തിലെ ബുദ്ധിജീവികൾക്കിടയിൽ സാധാരണവുമായിരുന്ന ഇടതുപക്ഷ പ്രത്യയശാസ്ത്രങ്ങളാൽ സ്വാധീനിക്കപ്പെട്ട വ്യക്തിയായിരുന്ന അദ്ദേഹത്തിന്റെ രചനകൾ സാധാരണയായി നഗരപ്രദേശങ്ങളിലെ ദരിദ്രരായ കുട്ടികളുടെ ജീവിതത്തെ ചിത്രീകരിക്കുകയും അവരുടെ ജീവിത സാഹചര്യങ്ങളെ തങ്ങളുടെ സ്വയമേവയുള്ള പ്രവർത്തനങ്ങളിലൂടെ  മാറ്റാൻ പ്രചോദിപ്പിക്കുകയും ചെയ്തു.
1939 ജൂൺ 24 ന് ഇറാൻ രാജഭരണത്തിനു കീഴിലുള്ള ടാബ്രിസ് നഗരത്തിലെ ഹരന്ദാബിന്റെ പ്രാന്തപ്രദേശത്താണ് അദ്ദേഹം ജനിച്ചത്.
ഒരു തൊഴിലാളി കുടുംബത്തിൽ നിന്നുള്ള വ്യക്തിയായിരുന്ന അദ്ദേഹത്തിൻറെ മാതാപിതാക്കൾ സാറ, ഇസത്ത് എന്നിവരായിരുന്നു.
അദ്ദേഹത്തിന് രണ്ട് സഹോദരന്മാരും മൂന്ന് സഹോദരിമാരും ഉണ്ടായിരുന്നു.
പിതാവ് കാലാവസ്ഥാനുസൃതമായി മാത്രം ജോലി ചെയ്തിരുന്നയാളായിരുന്നതിനാൽ അദ്ദേഹത്തിന്റെ വരുമാനം കുടുംബത്തെ പോറ്റുന്നതിന് ഒട്ടും പര്യാപ്തമായിരുന്നില്ല എന്നതിനാൽ കോക്കസസിലെ മെച്ചപ്പെട്ട ജീവിത സാഹചര്യങ്ങൾ തേടി യാത്ര ചെയ്ത ദശലക്ഷക്കണക്കിന് മറ്റ് തൊഴിലാളികളെപ്പോലെ ഇറാൻ വിട്ടുപോയ പിതാവ്  പിന്നീടൊരിക്കലും മടങ്ങിവന്നില്ല.
ഒരു ഗ്രാമീണ അധ്യാപക പരിശീലന വിദ്യാലയത്തിൽ ചേരുന്നതിന് മുമ്പ് അദ്ദേഹം ടാബ്രിസിൽ പ്രാഥമിക വിദ്യാഭ്യാസവും മൂന്ന് വർഷത്തെ സെക്കൻഡറി വിദ്യാഭ്യാസവും പൂർത്തിയാക്കി.
ദനേശസരായ-കേശവാർസിയിൽ രണ്ടു വർഷം ചെലവഴിച്ച അദ്ദേഹം, 1957-ൽ പ്രോഗ്രാം പൂർത്തിയാക്കി.
അങ്ങനെ, ഏതാനും വർഷത്തെ വിദ്യാഭ്യാസം മാത്രം നേടിയ അദ്ദേഹം, 18-ആം വയസ്സിൽ ഒരു അദ്ധ്യാപകനായിത്തീരുകയും പിൽക്കാലജീവിതം ഇറാനിലെ കിഴക്കൻ അസർബൈജാൻ പ്രവിശ്യയിൽ  തുടരുകയും ചെയ്തു.
കുട്ടികളുടെ കഥകൾ കൂടാതെ, നിരവധി പ്രബോധനപരമായ ലേഖനങ്ങൾ എഴുതുകയും വാമൊഴിയായ അസർബൈജാനി സാഹിത്യത്തിലെ നിരവധി മാതൃകകൾ അദ്ദേഹം ശേഖരിക്കുകയും പ്രസിദ്ധീകരിക്കുകയും ചെയ്തു.
അദ്ദേഹത്തിന്റെ അകാല മരണശേഷം ബെഹ്‌റംഗിയുടെ ചില കൃതികളുടെ പ്രസിദ്ധീകരണത്തിന് സഹായിച്ച സഹപ്രവർത്തകനായിരുന്ന ബെഹ്‌റൂസ് ദെഹ്ഗാനിയുടെ സഹായത്തോടെയാണ് അദ്ദേഹത്തിന്റെ നാടോടി മേഖലയിലെ പഠനങ്ങൾ സാധാരണയായി നടന്നിട്ടുള്ളത്.
അഹമ്മദ് ഷംലോ, ഫോറൂഗ് ഫറോഖ്‌സാദ്, മെഹ്ദി അഖവാൻ-സെയിൽസ് എന്നിവരുടെ പേർഷ്യൻ കവിതകളുടെ ഏതാനും അസർബൈജാനി ഭാഷാ വിവർത്തനങ്ങളും ബെഹ്‌റാംഗിയുടേതായിട്ടുണ്ട്.
സമന്തപഞ്ചകം
പരശുരാമനാൽ സൃഷ്ടിക്കപ്പെട്ട അഞ്ച് തടാകങ്ങളുടെ സംഘം.
21 തവണ ക്ഷത്രിയരെ മുഴുവൻ നശിപ്പിച്ചശേഷം അവരുറ്റെ രക്തം കൊണ്ട് അഞ്ച് തടാകമുണ്ടാക്കി എന്ന് മഹാഭാരതം വനപർവ്വം.
സമന്തപഞ്ചകത്തിൽ കിടന്ന് മരിച്ചാൽ സ്വർഗം ലഭിക്കുമെന്നു മഹാഭാരതത്തിൽ പറയുന്നുണ്ട്.
സമന്തപഞ്ചക തടാകതീരത്ത് വച്ചാണ്  കലി ദ്വാപരയുഗങ്ങളുടെ സന്ധിയിൽ കൗരവപാണ്ഡവസൈന്യങ്ങളുടെ യുദ്ധമുണ്ടായതെന്മഹാഭാരതം ദ്രോണപർവ്വത്തിൽ  പറയുന്നു.
↑ ത്രേതാ ദ്വാപരയോഃ സന്ധൗ രാമഃ ശസ്ത്രഭൃതാം വരഃ അസകൃത് പാർത്ഥിവം ക്ഷത്രംജഘാനാമർഷ ചോദിതഃ സ സ്ർവ്വം ക്ഷേത്രമുത്സാദ്യസ്വവീര്യേണാമലദ്യുതിഃ സമന്തപഞ്ചകം പഞ്ച ചകാരരൗധിരാൻ ഹ്രദാൻ ↑ അന്തരെ ചൈവ സമ്പ്രാപ്തെ കലിദ്വാപരയോരഭൂത് സമന്തപഞ്ചകേ യുദ്ധംകുരുപാണ്ഡവസേനയോഃ
സമത്വത്തിനുള്ള അവകാശം
ഇന്ത്യൻ ഭരണഘടനയിലെ 14 മുതൽ 18 വരെയുള്ള വകുപ്പുകളിലായി സമത്വത്തിനുള്ള അവകാശങ്ങൾ വിശദീകരിക്കുന്നുണ്ട്.
വിവിധ തരത്തിലെ സാമൂഹിക അസമത്വങ്ങൾ അവസാനിപ്പിച്ച് സമത്വം ഉറപ്പ് വരുത്താൻ ഈ അവകാശങ്ങൾ സഹായിക്കുന്നു.
നിയമത്തിനു മുമ്പിലുള്ള സമത്വവും തുല്യമായ നിയമ സംരക്ഷണവും
ഇന്ത്യൻ ഭരണ ഘടനയുടെ ആർട്ടിക്കിൾ 14 പ്രകാരം ഇന്ത്യൻ പ്രദേശത്തിനകത്ത് ഏവർക്കും നിയമത്തിനു മുമ്പിൽ സമത്വമോ ( Equality before law) തുല്യമായ നിയമ സംരക്ഷണമോ ( Equal protection of laws) നൽകുന്നു.
അതായത് സാധരണ നിയമത്തിനു എല്ലാ വിഭാകക്കാരും തുല്യ വിധേയരാണെന്നും യാതൊരു വ്യക്തിക്കും എന്തെങ്കിലും പ്രത്യേകാനുകൂല്യങ്ങൾ നൽകുവാൻ പാടില്ല എന്നും ഈ ആർട്ടിക്കിൾ വ്യവസ്ഥ ചെയ്യുന്നു.
നിയമത്താലോ അവയുടെ പ്രയോഗത്താലോ പക്ഷപാതരഹിതമായൊരു സ്ഥിതി വിശേഷം സംജാതമാകുന്നു.
പ്രധാന മന്ത്രി മുതൽ സാധാരണ ജീവനക്കാരൻ വരെ ഏതു റാങ്കിലുള്ള ആളായാലും നിയമത്തിനെതിരായി ആര്  പ്രവർത്തിച്ചാലും അവർക്ക് ഒരേ ബാദ്ധ്യതയായിരിക്കും.
നിയമത്തിനു മുമ്പിലുള്ള സമത്വം എന്ന പ്രയോഗം ബ്രിട്ടീഷ് കോമ്മൺ ലോയിൽ നിന്നും തുല്യമായ നിയമ സംരക്ഷണമെന്നത് അമേരിക്കൻ ഭരണ ഘടനയിൽ നിന്നും കടം കൊണ്ടതാണ്.
എല്ലാ വ്യക്തികളും ഒരേ സാഹചര്യത്തിലുള്ളവരല്ലാത്തത് കൊണ്ട്  തന്നെ അവർ എല്ലാ കാര്യത്തിലും തുല്യരല്ല.
അതിനാൽ ഒരേ നിയമം എല്ലാവർക്കും ഒരേ രീതിയിൽ നടപ്പാക്കുന്നത് പ്രായോഗികമല്ല.
തുല്യ സാഹചര്യത്തിലുള്ളവർക്ക് തുല്യ സംരക്ഷണമാണ് നൽകേണ്ടത് എന്ന് വിവിധ കേസുകളിലെ വിധിന്യായത്തിലൂടെ സുപ്രീം കോടതി വ്യക്തമാക്കിയിട്ടുണ്ട്.